open-index/open-wikipedia-markdown huggingface dataset:
புசுபா குசரால் அறிவியல் நகரம்

**புசுபா குசரால் அறிவியல் நகரம்** (*Pusupa Gujral Science City*) (இந்தி:पुष्पा गुजराल साइंस सिटी) எனும் இந்த அறிவியல் மையம், இந்திய பஞ்சாப் மாநிலத்திலுள்ள ஜலந்தர் நகரின் கபுர்த்தலா சாலையில் அமைந்துள்ளது. வட இந்தியாவின் மாபெரும் திட்டத்தில் உருவாக்கப்பட்ட இவ்வறிவியல் நிலையம், 72 ஏக்கர் பரப்பளவில் நிறுவப்பட்டுள்ளது.

## வரலாறு
இந்திய சுதந்திர போராட்ட வீரரும், இந்தியாவின் 15-வது பிரதமருமான ஐ. கே. குஜரால் (1919-2012) என்பவரால், 1997-ம் ஆண்டு அக்டோபர் 17-ம் நாள் அடிக்கல் நடப்பட்ட இந்த அறிவியல் நகரம், இந்திய இராணுவத்தின் ஓய்வு பெற்ற அதிகாரியும், மற்றும் முப்படைகளின் தளபதியாகவும் இருந்த, 'சுனித் பிரான்சிஸ் ரோட்ரிகஸ்' (*Sunith Francis Rodrigues*) என்பவரால் 2005-ம் ஆண்டு, மார்ச்சு 19-ல் துவங்கப்பட்டது.

## திட்டம்
இந்திய நடுவம் மற்றும் பஞ்சாப் மாநில அரசும் ஒருங்கிணைந்த ஒரு கூட்டு திட்டத்தில் உருவாக்கப்பட்ட இந்த அறிவியல் நகரம், ரூபாய் () 100 கோடி மதிப்பீட்டில் உருவான செயற்திட்டமாகும். இத்திட்டத்தில் நிலம் மற்றும் அடிப்படை கட்டமைப்பு வசதிகளை ஏற்படுத்திய பஞ்சாப் அரசு சார்பில் ரூபாய் () 30 கோடி செலவிடப்பட்டது. மற்ற ஏனைய உட்கட்டமைப்புகள், காட்சிக்கூடங்கள், மற்றும் ஆய்வுக்கூடங்கள் போன்ற பிற அமைப்புகளுக்காக இந்திய நடுவண் அரசு ரூபாய் () 70 கோடிகள் முதலீடு செய்து இத்திட்டத்தை நிறைவேற்றியதாக மூலாதாரத்தில் குறிப்பிடப்பட்டுள்ளது.

## பிரிவுகள்
ஜலந்தர்-கபுர்த்தலா சாலையில் உள்ள இந்த புசுபா குசரால் அறிவியல் மையத்தில், பல்வேறு அறிவியல் காட்சிவிளக்க அமைப்புகள் நிர்மாணிக்கப்பட்டிருக்கின்றன. அவை,  இயற்பியல், உயிரியல், சமூக அறிவியல், தொழில் நுட்பவியல், விவசாயம், மனித பரிணாமம், அணு அறிவியல், சுகாதாரம், தகவல் தொழில்நுட்பம், மற்றும் உயிரியல் தொழில் நுட்பம் போன்ற பல்வேறு பிரிவுகளில் இங்கு காட்சி விளக்க அமைப்புகள் வைக்கப்பட்டுள்ளன. மேலும், லேசர் காட்சிகள் மற்றும் விமானப்பயண உணர்வை அளிக்கும் ‘உருவகப்படுத்தும்’ (*Simulation*) இயந்திரங்கள் போன்றவையும் இங்கு பார்வையாளர்களை உற்சாகமூட்டுவதாக அமைந்திருக்கின்றன.

## சான்றாதாரங்கள்

பகுப்பு:இந்திய அறிவியல் நிலையங்கள்
பகுப்பு:இந்திய ஆய்வுக் கழகங்கள்
அன்டனோவ் ஏஎன்-32

**அன்டனோவ் ஏஎன்-32** (*Antonov An-32*) என்பது சுழல்விசை முந்துகை பொருத்தப்பட்ட இராணுவப் போக்குவரத்து வானூர்தியாகும்.  உலகின் பல்வேறு நாடுகளில் இராணுவப் பயன்பாட்டுக்கு இன்றளவும் பயன்படுத்தப்பட்டு வருகிறது.  இந்திய வான்படை 125 அன்டனோவ் ஏஎன்-32 வானூர்திகளை வாங்கியது; அவற்றுள் இன்றும் 105 வானூர்திகள் பயன்பாட்டில் உள்ளன.

## வானூர்தியின் தனி விவரங்கள்
right|300px|Orthographic projection of the Antonov An-32.

## உசாத்துணைகள்

## வெளி இணைப்புகள்

* Official Page
* Bangladesh Air Force AN-32 Image Gallery
* Indian Air Force AN-32 Image Gallery 

பகுப்பு:சரக்கு வானூர்தி
யட்ச நாடு

**யட்ச நாடு** (Yaksha Kingdom), புராண, இதிகாசங்கள் குறிப்பிடும்  **யட்சர்கள்**  என்ற உயர் மனித சக்தி படைத்த மனித இனத்தவர்கள் வாழும் நாடாகும். யட்சர்கள் பண்டைய பரத கண்டத்திலும், இலங்கையிலும் வாழ்ந்தனர். யட்ச இனத்தவர்கள் அசுரர்களுடன் தொடர்புடையவர்கள்.

யட்சர்களின் மன்னரான குபேரனும், அசுர குல மன்னர் இராவணனும்,  விஸ்ரவ முனிவரின் இரு மனைவிகளுக்குப் பிறந்தவர்கள்.  குபேரன் பெருஞ்செல்வங்களுடன் யட்ச நாட்டையும்; இராவணன் இலங்கை நாட்டையும் ஆண்டனர்.

## மகாபாரதக் குறிப்புகள்

### யட்சர்களின் நிலப்பரப்புகள்
திபெத் பகுதியில் உள்ள கயிலை மலை சுற்றியுள்ள பகுதிகளே யட்சர்களின் உறைவிடங்கள் என புராணங்களும்; இதிகாசங்களும் கூறுகின்றன. மேலும் அனைத்து புனித நீர் நிலைகளிலும், காடுகளிலும், குகைகளிலும் வாழ்பவர்கள் என புராணங்களும், இதிகாசங்களும் கூறுகின்றன.

### யட்சர்களின் மன்னன் குபேரன்
நர்மதை ஆற்றாங்கரைப் பகுதியில்  விஸ்ரவ முனிவருக்கு பிறந்தவர் குபேரன். இலங்கையில் தங்க கோட்டைகளுடன் கூடிய அழகான நகரத்தை அமைத்து, புஷ்பக விமானத்தில் பயணித்து இலங்கையை ஆட்சி செய்து வருகையில், தனது ஒன்று விட்ட தம்பியான இராவணனால் இலங்கையை விட்டு துரத்தி அடிக்கப்பட்டார்.

### ஸ்தூணாகர்ணன்
பாஞ்சால நாட்டின் காட்டில் வாழ்ந்து கொண்டிருந்த ஸ்தூணாகர்ணன் எனும் யட்சன், துருபதன் மகள் சிகண்டினிக்கு, தனது ஆண் உருவத்தை வழங்கி, சிகண்டினியின் பெண் உருவத்தை தான் பெற்றுக் கொண்டார்.

### யட்சப் பிரச்சனம்
மகாபாரத வன பருவத்தில், ஒரு யட்சன் கொக்கு வடிவத்தில் தடாகத்தில் நின்று கொண்டு, தருமனிடம் கேள்விகள் கேட்டு உரிய பதிலைப் பெற்றான். இதனை யட்சப் பிரச்சனம் என்பர். இது மகாபாரதத்தில் சிறப்பான பகுதிகளில் ஒன்றாகும்.
 
.

## பிற குறிப்புகள்
* காடுகளிலும், மலைகளிலும் துணையின்றி செல்லும் பயணிகள் குபேரன், மணிபத்திரன் போன்ற யட்ச மன்னர்களை மனதில் வணங்கிக் கொண்டே பயணிப்பர்.
* குபேரனின் படைகளில் கந்தர்வர்களும் உள்ளனர்.
* அசுரர்கள், அரக்கர்கள், கந்தர்வர்கள் கிண்ணரர்கள், கிம்புருசர்கள் போன்று யட்சர்களும் மலைகளிலும், காடுகளிலும், நீர் நிலைகளிலும் பயணிக்கக் கூடியவர்கள் 

## யட்சர்கள் போன்று உயர் சக்தி கொண்ட இனத்தவர்கள்
* யட்சினிகள்
* அசுரர்கள்,  தைத்தியர்கள், தானவர்கள்
* அரக்கர்கள்
* கிண்ணரர்கள்
* கிம்புருசர்கள்
* வானரர்கள் 
* சுபணர்கள்
* பூத கணங்கள்
* நாகர்கள்
* கருடர்கள்

## இதனையும் காண்க
* பரத கண்டம்

## மேற்கோள்கள்

## வெளி இணைப்புகள்

பகுப்பு:இந்து தொன்மவியல்
பகுப்பு:இந்திய தொன்மவியல்
பகுப்பு:இயக்கர்
இறக்கை நீட்டம்

thumb|A இற்கும் B இற்கும் இடைப்பட்ட தூரமே போயிங் 777-200ER வானூர்தியின் இறக்கை நீட்டம் ஆகும்.

**இறக்கை நீட்டம்** (*Wingspan*) என்பது ஒரு பறவை அல்லது வானூர்தியின் ஓர் இறக்கை நுனியிலிருந்து மறு இறக்கை நுனிவரையிலான இடைப்பட்ட தூரமாகும். எடுத்துக்காட்டாக, ஒரு போயிங் 777 வானூர்தியின் இறக்கை நீட்டம் தோரயமாக 60 மீட்டர்கள் (197 அடி) ஆகும்.

## இறக்கை நீட்டம் அறிக்கைகள்

### பெரிய இறக்கை நீட்டம்
***வானூர்தி**: Hughes H-4 Hercules "Spruce Goose" – 
***வானூர்தி (தற்போதையது)** அன்டனோவ் ஏ.என் 225 மிரியா – 88.4&nbsp;m (290&nbsp;ft)
***வௌவால்**: Large flying fox – 
***பறவை**: Wandering albatross – 
***பறவை (அழிந்தது)**: Argentavis – Estimated 
***ஊர்வன (அழிந்தது)**: *[[Quetzalcoatlus]]* pterosaur – 
***பூச்சி**: White witch moth – 
***பூச்சி (அழிந்தது)**: *[[Meganeuropsis]]* (relative of dragonflies) – estimated up to 

### சிறிய இறக்கை நீட்டம்
***வானூர்தி (ஒற்யை):** Starr Bumble Bee II – 
***வானூர்தி (தாரை):** Bede BD-5 – 
***வானூர்தி (இரட்டைப் பொறி):** Colomban Cri-cri – 
***வௌவால்**: Bumblebee bat –   
***பறவை**: தேனி ஓசனிச்சிட்டு – 
***பூச்சி**: Tanzanian parasitic wasp – 

## மேற்கோள்கள்

பகுப்பு:பறவைகள்
பகுப்பு:காற்றியக்கவியல்
இயேசுவின் திரு இதய பசிலிக்கா, பாரிஸ்

**இயேசுவின் திரு இதய பசிலிக்கா, பாரிஸ்** (*Basilica of the Sacred Heart of Paris*) எனவும் பொதுவாக **திரு இதய பசிலிக்கா** (*Sacré-Cœur Basilica*) எனவும் சுருக்கமாக **திரு இதயம்** (*Sacré-Cœur*; , ) எனவும் அழைக்கப்படுவது பாரிசில் உள்ள ஒரு கத்தோலிக்க திருச்சபை கோயிலும் சிறிய பசிலிக்காவும் ஆகும். இது இயேசுவின் திரு இதயத்திற்கு அர்ப்பணிக்கப்பட்டுள்ளது. இது ஒரு முக்கிய நிலக் குறியாக நகரத்தின் உயர் புள்ளியில் அமைந்துள்ளது. திரு இதயம் அரசியல், கலாச்சார நினைவிடமாகவும் திகழ்கிறது. அத்துடன் இயேசுவின் திரு இதயத்திற்கு அர்ப்பணிக்கப்பட்டுள்ள இது கிறித்துவின் அன்பையும் இரக்கத்தையும் தெரிவிப்பதாகவும் அமைந்துள்ளது. நினைவுச்சின்னம் தினமும் காலை 6:30 மணி முதல் இரவு 10:30 மணி வரை திறந்திருக்கும்.

## குறிப்புகள்

## வெளி இணைப்புகள்

* Official site of Basilique du Sacré-Cœur, Paris
* Northwestern University Library: Briefings, Fall 2005: Scott Krafft, "Sacré Coeur on Montmartre"
* Official site of Montmartre
* Panoramic view 
* Virtual tour 360 degrees in fullscreen
* Photo from a terrace in Paris 
* le sacré coeur

பகுப்பு:பிரான்சியக் கிறித்தவக் கோவில்கள்
சீக்கியக் கலையும் பண்பாடும்

**சீக்கியக் கலையும் பண்பாடும்** என்பது, சீக்கிய மதத்தைப் பின்பற்றுபவர்களான பஞ்சாபியரின் மரபுவழியான கலையையும் பண்பாட்டையும் குறிக்கும். 23 மில்லியன் பின்பற்றுபவர்களைக் கொண்ட சீக்கிய மதம் உலகின் ஐந்தாவது பெரிய ஒழுங்கமைக்கப்பட்ட மதம். சீக்கிய வரலாறு 500 ஆண்டுகள் மட்டுமே எனினும், சீக்கியர்கள் தமக்கான தனித்துவமான கலை, பண்பாட்டு வெளிப்பாடுகளை வளர்த்துள்ளனர். இந்த வெளிப்பாடுகள் அவர்களது சீக்கிய மதத்தின் செல்வாக்காலும், பிற பண்பாட்டுகளின் கலப்பினாலும் உருவானவை. சீக்கியமே பஞ்சாப் பகுதியில் உருவான ஒரே மதம். அங்கு பின்பற்றப்படும் பிற மதங்கள் அப்பகுதிக்கு வெளியில் இருந்து கொண்டுவரப்பட்டவை. எல்லா சீக்கியக் குருமாரும், சீக்கிய வரலாற்றில் அதற்காகத் தமது உயிரை ஈந்தவர்களும் பஞ்சாபி மக்களே. பஞ்சாபிப் பண்பாடும், சீக்கியமும் பிரிக்க முடியாதபடி கலந்திருப்பவை என்று கருதப்படுகிறது. சீக்கியர் என்பது குறித்த மதத்தைப் பின்பற்றும் எவரையும் குறிப்பதேயன்றி அது ஒரு இனத்தைக் குறிக்கும் சொல் அல்ல. ஆனாலும், சீக்கியமதம் மிக அரிதாகவே மதமாற்றத்தை நாடுவதால், பெரும்பாலான சீக்கியர்கள் வலுவான இன-மத பிணைப்பைக் கொண்டவர்களாக உள்ளனர். இதன் காரணமாக ஐக்கிய இராச்சியத்தைப் போன்ற பல நாடுகள் மக்கள்தொகைக் கணக்கெடுப்புக்களில், சீக்கியர்களைத் தனி இனமாகக் கொள்கின்றனர். அமெரிக்க இலாபநோக்கற்ற நிறுவனமான "ஒன்றிய சீக்கியர்" (United Sikhs) என்னும் அமைப்பு, சீக்கியர் தம்மைத் தனியான சிறுபான்மை இனத்தவராக அடையாளம் காண்கின்றனர் என்றும் அது ஒரு மதம் என்பதற்கும் அப்பாற்பட்டது என்றும் வாதிப்பதன் மூலம், ஐக்கிய அமெரிக்காவிலும் இவ்வாறான அங்கீகாரத்தைப் போராடிப் பெற்றுள்ளது.

## சீக்கியப் பண்பாடும் பஞ்சாபிப் பண்பாடும்
சீக்கியக் கலையும் பண்பாடும் என்பது பஞ்சாப் பகுதி என்பதுடன் இணைந்தது. இந்தியாவுக்குள் படையெடுத்து வந்த முகலாயர், பாரசீகர் போன்றோரின் பண்பாடுகளோடு கலந்ததின் விளைவாக பஞ்சாப் பகுதியை இந்தியாவின் கலப்புப் பண்பாட்டுப் பகுதி என்கின்றனர். எனவே சீக்கியப் பண்பாடும் பெருமளவுக்கு இந்தக் கலப்பின் விளைவே.

சீக்கியம் தனித்துவமான கட்டிடக்கலைப் பாணியை உருவாக்கியுள்ளது. சீக்கியக் கட்டிடக்கலை குரு நானக்கின் போதனைகளை அடிப்படையாகக் கொண்டது. சீக்கியக் கட்டிடக்கலை நடைமுறை ஆன்மீகத்தை அடிப்படையாகக் கொண்ட முழுதளாவிய மனிதநேயத்தின் அடையாளம் என்று பாத்தி (Bhatti) என்பவர் குறிப்பிட்டுள்ளார். சீக்கியக் கட்டிடக்கலையின் சிறப்பு குருத்துவாரா ஆகும். இது இசுலாமிய, சூஃபி, இந்துப் பண்பாடுகளின் செல்வாக்குகளை வெளிக்காட்டுவதன் மூலம் பஞ்சாப் பகுதியின் கலப்புப் பண்பாட்டுத் தன்மையை உருவகப்படுத்துகிறது. சீக்கியப் பேரரசின் ஆட்சிக்காலமே தனித்துவமான சீக்கிய வெளிப்பாட்டு வடிவத்தை உருவாக்குவதில் முக்கிய ஊக்கியாகச் செயற்பட்டது. இக்காலத்தில் மகாராசா ரஞ்சித் சிங்கின் ஆட்சியின்போது சீக்கியப் பாணியிலான கட்டிடங்கள், கோட்டைகள், மாளிகைகள், பங்காக்கள் (தங்குமிடங்கள்), கல்லூரிகள் போன்றவை கட்டப்பட்டன. சீக்கியப் பாணியில் கட்டப்பட்ட கட்டிடங்களுள் சிறப்பானதாகக் கருதப்படுவது அர்மந்திர் சாகிப் ஆகும்.

சீக்கியப் பண்பாடு பெருமளவு போர்சார்ந்த கருத்துருக்களின் செல்வாக்குக்கு உட்பட்டது. சீக்கியச் சின்னமான "கண்டா" இதற்கு எடுத்துக்காட்டு. எனவே குருமாரின் நினைவுப் பொருட்கள் தவிர்ந்த, பெரும்பாலான சீக்கியக் கலைப்பொருட்கள் போர்க் கருத்துக்களை அடிப்படையாகக் கொண்டவை. இக்கருத்துக்களின் தாக்கத்தை சீக்கியரின் ஓலா மொகல்லா, வாசாக்கி போன்ற விழாக்களிலும் காணலாம்.

## மேற்கோள்கள்

பகுப்பு:கலை இயக்கங்கள்
பகுப்பு:சீக்கியப் பண்பாடு
அன்னா பிகரன்சுமேயர்

(death date then birth date) -->
| death_place       = 
| residence         = 
| fields            = புதைபடிவ இயல், தொல்லுயிரியல்
| workplaces        = இயற்கை வரலாற்றுத் தேசிய அருங்காட்சியகம்
| alma_mater        = புனித உலூயிசில் உள்ள வாசிங்டன் பல்கலைக்கழகம் ஹார்வர்டு பல்கலைக்கழகம்
| thesis_title      = கென்யாவில் உருடோல்ஃப் ஏரியின் கிழக்கே அமைந்த  இடைநிலைப் புத்துயிரி முதுகெலும்பிகளின் தொகுப்புசார் தொல்லுயிரியல், புதைபடிவ இயல் 
| thesis_url        = http://biostor.org/reference/668
| thesis_year       = 1973
| doctoral_advisor  = பிறையன் பேட்டர்சன்
| academic_advisors = 
| doctoral_students = 
| notable_students  = 
| known_for         = 
| author_abbrev_bot = 
| author_abbrev_zoo = 
| influences        = 
| influenced        = 
| awards            = 
| signature         = 
| signature_alt     = 
| website           = 
| footnotes         = 
| spouse            = வில்லியம் கெய்சர்
| children          =இருவர்
}}

**அன்னா கேதரின் "கே" பேரன்சுமேயர்** () ஓர் அமெரிக்கத் தொல்லுயிரியலாளரும் புதைபடிவ இயலாளரும் ஆவார். புவிச்சூழல் தொல்லுயிர்ப்படிவுகள் பற்றிய ஆய்வில் முன்னோடியான இவர் கிழக்கு ஆப்பிரிக்காவில் மாந்தரினம் தோன்றிய சூழலில் நிலவிய புவியியல், தொல்லுயிரியல் புலங்களின் ஆய்வில் ஈடுபட்டுள்ளார். இவர் சுமித்சோனிய நிறுவனத்தின் தொல்லியல் துறைசார்ந்த இயற்கை வரலாற்றுத் தேசிய அருங்காட்சியகப் பொறுப்பாளரும், மாந்தரினத் தோற்றத் திட்டத்தின் துணை ஆய்வாளரும், புவிச்சூழல் படிமலர்ச்சி திட்டத்தின் இணை இயக்குநரும் ஆவார்.

இவர் 2002 ஆம் ஆண்டின் *கண்டுபிடிப்பு* (*Discover*) இதழில் "50 மிகவும் முதன்மையான பெண் அறிவியலாளர்"களில் ஓருவராகக் குறிப்பிடப்பட்டவர் ஆவார்.

## கல்வி
பேரன்சுமேயர் தன் கலை இளவல் பட்டத்தைப் புனித உலூயிசில் உள்ள வாசிங்டன் பல்கலைக்கழகத்தில் பெற்றார்.

## பணி
இவர் 1968 ஆம் ஆண்டில், கென்யாவில் தர்கானா ஏரிக்கருகிலுள்ள உலோதகம் எனுமிடத்தில், பிந்தைய தொடக்கநிலைப் புத்துயிரிக் காலத்துக்கும் முதனிலை இடையுயிரிக் காலத்துக்கும் இடைப்பட்ட தொல்லுயிரியல் உருவாக்கம் குறித்து விரிவாக ஆய்வு செய்துள்ளார். இந்த உருவாக்கத் தொடரில் ஆறு பாறையடுக்கு அலகுகளை இனங்கண்டார். இவர் 1967 இல் திரட்டிய 400 க்கும் மேற்பட்ட தொல்லுயிரிப் படிவுகளைப் பின்னர்  அட்டவணைப்படுத்தியுள்ளார்.  மேலும் உலோதகம்-3 க்கான விலங்குப் பட்டியலையும் 1976 இல் வெளியிட்டுள்ளார்.

## வெளியீடுகள்
பேரன்சுமேயர் தனித்தும் பிறரோடு இணைந்தும் 130 க்கும் மேற்பட்ட அறிவியல் கட்டுரைகளை வெளியிட்டுள்ளார்.

## மேற்கோள்கள்

## வெளி இணைப்புகள்
*National Museum of Natural History staff page
* Evolution of Terrestrial Ecosystems staff page 

பகுப்பு:வாழும் மக்கள்
பகுப்பு:அமெரிக்கத் தொல்லுயிரியலாளர்கள்
பகுப்பு:தொல்லுயிரியலாளர்கள்
பகுப்பு:பெண் தொல்லியலாளர்கள்
பகுப்பு:ஆர்வர்டு பல்கலைக்கழக முன்னாள் மாணவர்கள்
நானக்சாகி நாட்காட்டி

**நானக்சாகி நாட்காட்டி** (*Nanakshahi calendar*) என்பது, முக்கியமான சீக்கிய நிகழ்வுகளைக் தீர்மானிப்பதற்காக சிரோமணி குருத்துவாரா பிரபந்தக் குழுவினரால் ஏற்றுக்கொள்ளப்பட்ட வெப்பமண்டல சூரிய நாட்காட்டி ஆகும். பிரபல சீக்கிய அறிஞரான பேராசிரியர் கிர்பால் சிங் பதுங்கர் அக்குழுவின் தலைமைப் பொறுப்பில் இருந்தபோது சீக்கியத் தலைவர்களின் முன்னிலையில் இந்த நாட்காட்டி நடைமுறைப்படுத்தப்பட்டது. 1998ல் இருந்து பயன்பாட்டில் உள்ள இந்த நாட்காட்டி, இதற்கு முன்னர் புழக்கத்தில் இருந்த இந்தியத் தேசிய நாட்காட்டிக்குப் பதிலாக நடைமுறைக்கு வந்தது. இதை வடிவமைத்தவர் பால் சிங் புரேவால் என்பவர் ஆவார். சீக்கியத்தின் முதல் குருவான குரு நானக் பிறந்த 1469ம் ஆண்டே இந்த நாட்காட்டியின் தொடக்கமாகக் கொள்ளப்படுகிறது. புத்தாண்டு கிரகோரிய நாட்காட்டியின்படி ஒவ்வோராண்டும் மார்ச் 14ம் தேதி வருகிறது. 

இந்த நாட்காட்டி உலகெங்கிலும் உள்ள 90% குருத்துவாராக்களினால் ஏற்றுக்கொள்ளப்பட்டுள்ளது. சீக்கிய உலகின் சில பழமைவாதக் குழுக்களிடையே இதை ஏற்பது குறித்த சர்ச்சைகள் உள்ளன. குருமார்களின் காலத்திலிருந்தே இருந்து வருகின்ற தம்டமி தக்சால் போன்ற சில அமைப்புக்களும் இதை ஏற்றுக்கொள்ளவில்லை.

## கூறுபாடுகள்
நானக்சாகி நாட்காட்டியின் சில முக்கியமான கூறுபாடுகள் வருமாறு:
* இது ஒரு வெப்பமண்டலச் சூரிய நாட்காட்டி.
* சீக்கியத்தின் நிறுவனர் குரு நானக்கின் பெயரைத் தழுவி நானக்சாகி என அழைக்கப்படுகிறது.
* குரு நானக் பிறந்த ஆண்டே (கிபி 1469) இந்த நாட்காட்டியின் முதல் ஆண்டு.
* மேற்கத்திய நாட்காட்டியின் பெரும்பாலான அம்சங்களைத் தன்னகத்தே கொண்டுள்ளது.
* ஆண்டின் கால அளவு மேற்கத்தைய ஆண்டுக்குச் சமமானது. (365 நாட்கள் 5 மணி 48 நிமிடம் 45 நொடிகள்)
* 31 நாட்கள் கொண்ட 5 மாதங்களையும் தொடர்ந்து 30 நாட்கள் கொண்ட 7 மாதங்களையும் உள்ளடக்குகிறது.
* ஒவ்வொரு 4 ஆண்டுகளுக்கு ஒருமுறை கடைசி மாதத்தில் ஒரு நாள் கூட்டப்படுகிறது.

## மாதங்கள்
நானக்சாகி நாட்காட்டியின் மாதங்கள் வருமாறு:

## மேற்கோள்கள்

பகுப்பு:நானக்சாகி நாட்காட்டி
பகுப்பு:பஞ்சாப் (இந்தியா)
பகுப்பு:சீக்கியம்
பாங்கரா

**பாங்கரா** என்பது

* பாங்கரா (நடனம்), பஞ்சாபி நடனம்
* பாங்கரா (இசை), பஞ்சாபி இசை
* பாங்கரா (திரைப்படம்), 1959 பஞ்சாபி திரைப்படம்
* பாங்கரா, இசுபானிய இசைக்குழு
செட் (மாதம்)

**செட்** மாதம்,(, () சீக்கியர்களின் நானக்சாகி நாட்காட்டியின்படி  முதலாவது மாதம். இம்மாதம் கிரகரிய நாட்காட்டியின் மார்ச் 14 முதல் ஏப்ரல் 13 வரையான 31 நாட்களை உள்ளடக்குகிறது. இது தமிழ் நாட்காட்டியின் பங்குனி மாதத்துடன் ஏறத்தாழப் பொருந்துகிறது. இம்மாதத்தின் முதல் நாள் சீக்கியர்களின் புத்தாண்டு ஆகும். மேலும் இந்த மாதத்திலேயே குரு கோவிந்த் சிங்கின் இரண்டாவது மகன் சாகிப்சாடா ஜுஜர் சிங் பிறந்தார்.

## செட் மாதச் சிறப்பு நாட்கள்
* 1 சேட் (14 மார்ச்) - நானக்சாகி புத்தாண்டு.
* 1 சேட் (14 மார்ச்) - குரு ஹர் ராய் குருப்பட்டம் பெற்ற தினம்.
* 6 சேட் (19 மார்ச்) - குரு ஹர் கோவிந்தர் இறையுடன் கலந்த தினம்.
* 27 சேட் (9 ஏப்ரல்) - சாகிப்சாடா ஜுஜர் சிங்கின் பிறந்தநாள்.

## மேற்கோள்கள்

பகுப்பு:நானக்சாகி நாட்காட்டியின் மாதங்கள்
பகுப்பு: சீக்கியம்
வைசாக் (மாதம்)

**வைசாக்** மாதம், (, ) சீக்கியர்களின் நானக்சாகி நாட்காட்டியின்படி  இரண்டாவது மாதம். இம்மாதம் கிரகரிய நாட்காட்டியின் ஏப்ரல் 14 முதல் மே 14 வரையான 31 நாட்களை உள்ளடக்குகிறது. இது தமிழ் நாட்காட்டியின் சித்திரை மாதத்துடன் ஏறத்தாழப் பொருந்துகிறது. இக்காலம் பஞ்சாப் பகுதியில் அறுவடைக்காலம்.

வைசாகி சீக்கியர்களின் முக்கியமான பண்டிகை. இது வைசாக் மாதத்தின் முதல் நாள் கொண்டாடப்படுகிறது. இது ஏப்ரல் மாதம் 14 ஆம் திகதியோடு பொருந்தி வரும்.

## வைசாக் மாதச் சிறப்பு நாட்கள்
* 1 வைசாக் (14 ஏப்ரல்) - வைசாகிப் பண்டிகை.
* 3 வைசாக் (16 ஏப்ரல்) - குரு அங்காட் தேவர் இறையுடன் கலந்த தினம்.
* 3 வைசாக் (16 ஏப்ரல்) - குரு அமர் தாஸ் குருப்பட்டம் பெற்ற தினம். 
* 3 வைசாக் (16 ஏப்ரல்) - குரு ஹர் கிசன் இறையுடன் கலந்த தினம்.
* 3 வைசாக் (16 ஏப்ரல்) - குரு தெக் பகதூர் குருப்பட்டம் பெற்ற தினம்.
* 5 வைசாக் (18 ஏப்ரல்) - குரு அங்காட் தேவர் பிறந்தநாள்.
* 5 வைசாக் (18 ஏப்ரல்) - குரு தெக் பகதூர் பிறந்தநாள்.
* 19 வைசாக் (2 மே) - குரு அர்ஜன் தேவர் பிறந்தநாள்.

## மேற்கோள்கள்

பகுப்பு:நானக்சாகி நாட்காட்டியின் மாதங்கள்
பகுப்பு: சீக்கியம்
சீக்கிய அலைந்துழல்வு

**சீக்கிய அலைந்துழல்வு** (*Sikh diaspora*) வழமையான பஞ்சாப் பகுதியிலிருந்து தற்கால பஞ்சாபி சீக்கியரின் புலம் பெயர்ந்து வாழ்தலைக் குறிக்கும். இவர்களது சமயம் சீக்கியம் ஆகும். பல நூற்றாண்டுகளாக பஞ்சாப் பகுதி சீக்கியத்தின் தாயகமாக விளங்குகின்றது. சீக்கிய அலைந்துழல்வு பெரும்பாலும் **[[பஞ்சாபி அலைந்துழல்வு|பஞ்சாபி அலைந்துழல்வின்]]**  உட்கணமாகும்.

1849இல் சீக்கியப் பேரரசு வீழ்ச்சியடைந்து பிரித்தானியாவின் இந்தியப் பேரரசு கைப்பற்றிய பிறகே சீக்கியர்கள் புலம் பெயரத் தொடங்கியதாக பெரிதும் கருதப்படுகின்றது. சீக்கிய அலைந்துழல்வின் புகழ்பெற்ற நபராக சீக்கியப் பேரரசின் கடைசி மகாராசா துலீப் சிங் உள்ளார்; பிரித்தானியாவின் இந்தியப் பேரரசு இவரை வாழ்நாள் முழுமைக்கும் நாட்டை விட்டு வெளியேற கட்டாயப்படுத்தப்பட்டார். துலீப் சிங்கின் வெளியேற்றத்தைத் தொடர்ந்து பஞ்சாபிலிருந்து சீக்கியர்களின் புலம் பெயர்வு வீதம் கூடியது. இருப்பினும் கடந்த 150 ஆண்டுகளில் அவர்கள் புலம் பெயர்ந்த இடங்கள் மாறி வந்துள்ளது. சீக்கிய புலம்பெயர்வு சீக்கியர்களுக்கு அரசியல் மற்றும் பண்பாட்டு அடையாளத்தைத் தந்துள்ளது.

## சீக்கியர்கள்
உலகளவில் ஏறத்தாழ 20 மில்லியன் மக்கள்தொகை கொண்ட சீக்கியர்கள் உலகின் மிகப் பெரிய அமைப்புசார் சமயங்களில் ஐந்தாவதான  சீக்கிய சமயத்தைச் சேர்ந்தவர்கள்.  உலக மக்கள்தொகையில் சீக்கியர்கள்  0.39% ஆக உள்ளனர்; இவர்களில் 83% இந்தியாவில் வாழ்கின்றனர்.  இந்திய சீக்கிய சமூகத்தில் 19.6 மில்லியன், அதாவது 76% வட இந்திய மாநிலமான  பஞ்சாபில் வாழ்கின்றனர். இந்த மாநிலத்தில் பெரும்பான்மையினராக 65% விழுக்காடு வாழ்கின்றனர். 200,000க்கும் கூடுதலானவர்கள் அரியானா, இராசத்தான், உத்தரப் பிரதேசம், தில்லி, இமாச்சலப் பிரதேசம், மகாராட்டிரம், உத்தராகண்டம் மற்றும் சம்மு காசுமீரில் வாழ்கின்றனர்.
## வரலாற்றில் சீக்கியப் புலம்பெயர்வுப் பாங்கு

இந்திய மரபிலிருந்து தனிப்பட்ட சீக்கிய அடையாளம் அரசியல்ரீதியாக 1606இல் ஐந்தாம் சீக்கிய குரு குரு அர்ஜன் தேவின் உயிர்க் கொடையை அடுத்து  நிறுவப்பட்டது; இதனை உறுதிப்படுத்துமாறு 1699இல் குரு கோவிந்த் சிங் நிறுவிய 'மெய்யான' உடன்பிறப்புரிமை அல்லது கால்சா (ਖ਼ਾਲਸਾ) அமைந்தது.  எனவே 400 ஆண்டுகளாகவே சீக்கியர்களின் வரலாறு உள்ளது.   குருக்களின் காலத்தில் சீக்கியர்களின் குடிபெயர்வு தற்கால இந்தியா, பாக்கித்தான் எல்லைகளுக்குள்ளாகவே, குறிப்பாக பஞ்சாப் பகுதியின் சீக்கிய பழங்குடி மையப்பகுதிக்குள்ளேயே இருந்தது. சீக்கிய சிற்றரசுகளின் உருவாக்கமும் சீக்கியப் பேரரசு (1716–1849) வளர்ச்சியும், அடுத்து லடாக், பெசாவர் போன்று தாங்கள் வென்ற பகுதிகளுக்கு குடிபெயர்ந்தனர். இருப்பினும் இந்தப் பெயர்வுகள் தற்காலிகமானதாகவும் நிலையற்றதாகவும் இருந்தன; சீக்கியப் பேரரசின் மாறிவந்த எல்லைகளைப் போன்று இவர்களது வாழ்விடமும் மாறி வந்தது.   சீக்கியப் பேரரசு காலத்தில் சீக்கிய மகாராசா ரஞ்சித் சிங்கைக் குறித்து அறிய  பிரான்சின் முதலாம் நெப்போலியன், பிரித்தானியர் முயன்றதால் இருபுற புலம்பெயர்வு நடைபெற்றது.

## மேற்சான்றுகள்

## வெளி இணைப்புகள்
* Indian Diaspora , Official Government of India Website
* Sikh NRI Online , Info pertaining to Sikh NRIs Worldwide
* History of Sikh Diaspora in Canada and USA
*Sikh Global Village - Latin America
இந்திய வான்படையின் ஏஎன்-32 காணாமல்போனமை, 2016

2016 சூலை 22 அன்று இந்திய வான்படையின் அன்டனோவ் ஏஎன்-32 வானூர்தி ஒன்று 29 பேருடன் அந்தமான் நிக்கோபாரின் பிளேர் துறையை நோக்கிச் சென்று கொண்டிருந்த போது வங்காள விரிகுடாப் பகுதியில் காணாமல் போனது. சென்னையில் இருந்து 280 கிமீ கிழக்கே காலை 9:12 மணிக்கு இவ்வானூர்தி ரேடாரில் இருந்து மறைந்தது.

## பயணிகள்
இவ்வானூர்தியில் 6 பணியாளர்கள், 12 வான்படை வீரர்கள், ஒரு கடற்படை, ஒரு எல்லைக் காவல்படை, ஒரு தரைப்பட வீரர்கள், மற்றும் 8 பொதுமக்கள் உட்பட மொத்தம் 29 பேர் இருந்துள்ளனர். 8 பொதுமக்களும் ஆந்திராவின் விசாகப்பட்டினத்தைச் சேர்ந்தவர்கள் என அடையாளம் காணப்பட்டுள்ளனர்.

## மீட்புப் பணிகள்
இந்தியக் கடற்படையினர் தேடல், மற்றும் மீட்புப் பணிகளை ஆரம்பித்துள்ளனர். நீருக்கடியில் சமிக்கைகளை அறிவதற்காக நீர்மூழ்கிக் கப்பல் ஒன்று, 12 கப்பல்கள், 2 டோர்னியர் வானூர்திகள் ஆகியன தேடல் நடவடிக்கைகளில் ஈடுபடுத்தப்பட்டுள்ளன.

## மேற்கோள்கள்

பகுப்பு:2016 நிகழ்வுகள்
ஒரிசா மத்தியப் பல்கலைக்கழகம், கோராபுட்

**ஒரிசா மத்தியப் பல்கலைக்கழகம்**, இந்திய மாநிலமான ஒரிசாவின் கோராபுட் நகரத்தில் உள்ளது. இது இந்திய அரசின் மத்தியப் பல்கலைக்கழகங்களுக்கான 2009ஆம் ஆண்டு சட்டத்தின் அடிப்படையில் நிறுவப்பட்டது,

## துறைகள்
இந்த பல்கலைக்கழகத்தில் கீழ்க்காணும் துறைகள் உள்ளன.
**மொழிப் பள்ளி**
* ஒடிய மொழி, இலக்கியம்
* ஆங்கில மொழி, இலக்கியம்
* இந்தி மொழி, இலக்கியம்
* சமற்கிருதம்

**சமூகவியல் பள்ளி**

**கல்வி, கல்வித் தொழில்நுட்பம்**
* ஊடகம்
* ஆசிரியர் கல்வி

**அடிப்படை அறிவியல் பள்ளி**
* கணிதம்
* கணினி அறிவியல்

**பொருளியல் பள்ளி**
* வணிகம்

## சான்றுகள்

## இணைப்புகள்
*  பல்கலைக்கழக இணையத்தளம்

பகுப்பு:ஒடிசாவில் கல்வி
பகுப்பு:இந்திய நடுவண் பல்கலைக்கழகங்கள்
பகுப்பு:கோராபுட் மாவட்டம்
இராசத்தான் மத்தியப் பல்கலைக்கழகம்

**இராசத்தான் மத்தியப் பல்கலைக்கழகம்** (*Central University of Rajasthan*), இந்திய மாநிலமான இராசத்தானில் உள்ள மத்தியப் பல்கலைக்கழகம். இது அஜ்மேர் நகரத்தில் அமைந்துள்ளது. இந்த பல்கலைக்கழகத்தில் தொழினுட்பம், அறிவியல், பொருளியல், மேலாண்மை, சமூக அறிவியல் உள்ளிட்ட துறைகள் உள்ளன. இங்கு 1700 மாணவர்கள் படிக்கின்றனர்.

## வளாகம்
இந்த பல்கலைக்கழகம் ஜெய்ப்பூர்-அஜ்மேர் விரைவுவழிச்சாலையில் அமைந்துள்ளது. இது ஏறத்தாழ 518 ஏக்கர் பரப்பளவில் கிஷன்கட் தொடருந்து நிலையம் அருகில் உள்ளது. 

## துறைகள்
இங்கு தொழினுட்பம், அறிவியல், பொருளியல், மேலாண்மை, சமூக அறிவியல் ஆகிய துறைகள் உள்ளன.

இந்த பல்கலையில் பத்து பள்ளிகளில் துறைகள் சேர்க்கப்பட்டுள்ளன.

## நூலகம்
இங்கு 25,000 நூல்கள் இருக்கின்றன. தேசிய அளவிலும் உலகளவிலும் வெளியாகும் ஆய்விதழ்கள் சேகரிக்கப்பட்டு வைக்கப்பட்டுள்ளன.

## மேலும் பார்க்க
*ஜவகர்லால் நேரு பல்கலைக்கழகம்
*பனாரசு இந்து பல்கலைக்கழகம்
*அஜ்மீர்
*செய்ப்பூர்

## சான்றுகள்

## இணைப்புகள்
*   பல்கலைக்கழகத்தின் இணையத்தளம்

பகுப்பு:இந்திய நடுவண் பல்கலைக்கழகங்கள்
பகுப்பு:அஜ்மேர் மாவட்டம்
பகுப்பு:இராசத்தானில் கல்வி
பஞ்சாபில் உள்ள தேசிய முக்கியத்துவம் வாய்ந்த நினைவுச் சின்னங்களின் பட்டியல்

**பஞ்சாபில் உள்ள தேசிய முக்கியத்துவம் வாய்ந்த நினைவுச் சின்னங்களின் பட்டியல்** என்னும் இக்கட்டுரை இந்தியத் தொல்லியல் ஆய்வகத்தால் தேசிய முக்கியத்துவம் வாய்ந்த நினைவுச் சின்னமாக ஏற்றுக்கொள்ளப்பட்டு அந்நிறுவனத்தின் இணையத்தளத்தில் வெளியிடப்பட்டுள்ள பஞ்சாப் மாநில நினைவுச் சின்னங்களின் பட்டியல் ஆகும். பஞ்சாபில் மொத்தமாக 34 நினைவுச் சின்னங்கள் இந்தியத் தொல்லியல் ஆய்வகத்தால் ஏற்றுக்கொள்ளப்பட்டுள்ளன.

|}

பகுப்பு:பஞ்சாபில் உள்ள நினைவுச் சின்னங்கள்
1583

ஆண்டு **1583** (**[[ரோம எண்ணுருக்கள்|MDLXXXIII]]**) கிரெகொரியின் நாட்காட்டியில் ஒரு சனிக்கிழமையில் துவங்கிய ஒரு சாதாரண ஆண்டு ஆகும். பழைய 10-நாட்கள் பின்தங்கிய யூலியன் நாட்காட்டியில் வெள்ளிக்கிழமையில் ஆரம்பமான ஒரு சாதாரண ஆண்டாகும்.

## நிகழ்வுகள்
* சூலை 25 &ndash; குங்கோலிம் கிளர்ச்சி: கோவாவில் போர்த்துக்கீச ஆட்சிக்கு எதிரான இந்துக்களின் கிளர்ச்சி இடம்பெற்றது. 5 இயேசு சபை மதகுருமார், ஒரு ஐரோப்பியர், 14 இந்தியக் கிறித்தவர்கள் கொல்லப்பட்டனர். கிளர்ச்சியாளர்கள் பலர் பின்னர் அரசினால் படுகொலை செய்யப்பட்டனர்.
* ஆகத்து 5 &ndash; சர் அம்பிரி கில்பர்ட் நியூபவுண்ட்லாந்து தீவை இங்கிலாந்துக்காக உரிமை கோரினார்.
* அலகாபாத் கோட்டை முகலாயப் பேரரசர் அக்பரால் கட்டப்பட்ட்டது.

## பிறப்புகள்

## இறப்புகள்

## மேற்கோள்கள்
இந்தியப் பஞ்சாபில் அரசியல்

**இந்திய பஞ்சாப் அரசியலில்**, 1947 இந்தியப் பிரிவினைக்கு முன்னர் பிரித்தானியாவின் இந்தியப் பேரரசில் இருந்த பஞ்சாப் மாகாணத்தில் மற்ற அரசியல் கட்சிகளை விட பஞ்சாப் ஒன்றியக் கட்சி (Unionist Party (Punjab)  முன்னின்றது. 1937 பஞ்சாப் மாகாண சட்டமன்ற  தேர்தலில் பஞ்சாப் ஒன்றியக் கட்சி பெரும்பான்மை இடங்களைப் பிடித்தது.

## 1947–1966
இந்திய விடுதலைக்குப் பின் 1947 - 1966 ஆண்டு முடிய பிரிக்கப்படாத இந்தியாவின் பஞ்சாப் மாகாணத்தில் தற்கால பஞ்சாப், அரியானா, இமாசலப் பிரதேசம் மாநிலங்கள் மற்றும் சண்டிகர் நகரம்  இருந்தன.
மக்கள் தொகை, சமயங்கள் போன்ற காரணிகளால் முழு பஞ்சாப் மாகாணம் முழுவதும் இந்திய தேசிய காங்கிரசு கட்சியின் பஞ்சாப் பிரதேச காங்கிரஸ் கமிட்டி அரசியலில் வலுவுடன் விளங்கியது.

## 1966க்கு பின்னர்
1956 மாநில மறுசீரமைப்புச் சட்டப்படி, 1 நவம்பர் 1966இல் இந்தியாவை மாகாணங்களை மொழிவாரி மாநிலங்களாக பிரிக்கும் போது, பஞ்சாபி மொழி அதிகம் பேசப்படும் பகுதிகளை பஞ்சாப், இந்தியா என்றும்; இந்தி மொழி அதிகம் பேசப்படும் பகுதியை அரியானா என்றும்; பஞ்சாப் மாகாணத்தின் கிழக்குப் பகுதிகளை இமாசலப் பிரதேச மாநிலத்துடனும்; சண்டிகர் நகரத்தை இந்திய அரசின் ஒன்றியப் பகுதியாகவும் மற்றும் பஞ்சாப் மற்றும் அரியானா மாநிலங்களுக்கு பொதுவான தலைநகராகவும் அறிவிக்கப்பட்டது. 
மாநில மறு சீராமைப்புக்கு பின்னர் பஞ்சாப் மாநிலத்தில் சிரோன்மணி அகாலி தளம் மற்றும் இந்திய தேசிய காங்கிரசு கட்சிகள் வலுவுடன் செயல்பட்டது.

பிற அரசியல் கட்சிகளில் தோவாப் பகுதியில் பகுஜன் சமாஜ் கட்சி, 1992 பஞ்சாப் சட்டமன்ற தேர்தலில் ஒன்பது இடங்களை கைப்பற்றியது. மேலும்  1996இல் நடந்த நாடாளுமன்ற தேர்தலில் மக்களவைக்கு, பகுஜன் சமாஜ் கட்சி மூன்று இடங்களை வென்றது.

 
பஞ்சாப் பொதுவுடமைக் கட்சிகள் மால்வா பகுதியில் மட்டும் ஆதிக்கம் செலுத்தியது.

2014 இந்தியப் பொதுத் தேர்தலில், ஆம் ஆத்மி கட்சி, பஞ்சாப் மாநிலத்தின் மொத்தமுள்ள 13 மக்களவைத் தொகுதிகளில் 4 இடங்களைக் கைப்பற்றியதால். இக்கட்சியின் செல்வாக்கு பஞ்சாப் அரசியலில் அதிகரித்துள்ளது.

2012இல் நடந்த பஞ்சாப் சட்டமன்றத் தேர்தலில் சிரோன்மணி அகாலி தளம் கட்சியும், பாரதீய ஜனதா கட்சி கூட்டணி வைத்து, பஞ்சாப் சட்டமன்றத்தின் 117 தொகுதிகளில் போட்டியிட்டு 68 தொகுதிகளை கைப்பற்றி, பிரகாஷ் சிங் பாதல் தலைமையில் கூட்டணி அரசு நடத்துகிறது.

## பஞ்சாப் அரசியல் கட்சிகள்
*இந்திய தேசிய காங்கிரசு
*அகாலி தளம்
*பாரதிய ஜனதா கட்சி
*பகுஜன் சமாஜ் கட்சி
*ஆம் ஆத்மி கட்சி
* பஞ்சாப் ஜனநாயக கட்சி

## மேற்கோள்கள்

பகுப்பு:பஞ்சாப்
*
வி. சி. குகநாதன்

**வி. செ. குகநாதன்** (*V. C. Guhanathan*, பிறப்பு: 1951) தமிழ்த் திரைப்பட இயக்குநரும், தயாரிப்பாளரும், திரைக்கதை வசனகர்த்தாவும் ஆவார்.

## வாழ்க்கைக் குறிப்பு
குகநாதன் இலங்கையின் வடக்கே புங்குடுதீவில் செல்லையா, இராஜேசுவரி ஆகியோருக்கு ஏழு பிள்ளைகளில் ஒருவராகப் பிறந்தார். 11 வயது வரை யாழ்ப்பாணத்தில் வாழ்ந்து வந்த இவர், தமிழ்நாட்டுக்கு இடம்பெயர்ந்து பச்சையப்பன் கல்லூரியில் கல்வி பயின்றார்.

## திரைப்படத் துறையில்
இவரது எழுத்துத் திறமையை முதலில் கண்டறிந்தவர் நடிகர் எம்ஜிஆர். எம்ஜிஆர் இவரை இயக்குநர் சாணக்கியாவிடம் அறிமுகப்படுத்தினார். அவரது *[[புதிய பூமி]]* (1968) திரைப்படத்திற்கு 17வது அகவையில் திரைக்கதை, வசனம் எழுதினார். பின்னர் ஏவிஎம் நிறுவனத்தில் பணியாற்றினார். சிவாஜி கணேசன், என். டி. ராமராவ், நாகேசுவரராவ் போன்ற பல நடிகர்களின் திரைப்படங்களில் பணியாற்றினார். ஏவிஎம் செட்டியாரின் ஆலோசனைப்படி, 20வது அகவையில் ஏவிஎம் சித்திரமாலா கம்பைன்சு என்ற பெயரில் கம்பனி ஒன்றை ஆரம்பித்து *[[சுடரும் சூறாவளியும்]]* (1972), *[[ராஜபார்ட் ரங்கதுரை]]* (1973), *[[பெத்த மனம் பித்து]]* (1973) போன்ற வெற்றிப் படங்களைத் தயாரித்தார். தெலுங்குத் திரைப்படத் தயாரிப்பாளர் டி. ராமா நாயுடு தான் தயாரித்த *[[மதுரகீதம்]]* (1977) திரைப்படத்திற்கு இயக்குநராக குகநாதனைத் தேர்ந்தெடுத்தார். அதன் பின்னர் குகநாதன் ரசினிகாந்த், அஜித் குமார் உட்படப் பல பிரபல நடிகர்களின் படங்களை இயக்கினார். 2010 ஆம் ஆண்டு வரை குகநாதன் ஒன்பது இந்திய மொழிகளில் வெளியான 249 திரைப்படங்களுக்கு வசனங்கள் எழுதியுள்ளார். தமிழ், தெலுங்கு மொழிகளில் 49 திரைப்படங்களை இயக்கியுள்ளார். தம்ழில் 51 திரைப்படங்களைத் தயாரித்துள்ளார்.

## குடும்பம்
இவர் நடிகை ஜெயாவைத் திருமணம் புரிந்தார். நடிகை ஜெயாவை தனது *[[கனிமுத்துப் பாப்பா]]* (1972) திரைப்படத்தில் குகநாதன் அறிமுகப்படுத்தினார்.

## பணியாற்றிய திரைப்படங்கள் சில
### இயக்கிய படங்கள்
**[[மஞ்சள் முகமே வருக]]* (1975)
**[[மதுரகீதம்]]* (1977)
**[[மச்சானை பாத்தீங்களா]]* (1978)
**[[மாங்குடி மைனர்]]* (1978)
**[[முயலுக்கு மூணு கால்]]* (1979)
**[[தனிக்காட்டு ராஜா]]* (1982)
**[[ஏமாற்றாதே ஏமாறாதே]]* (1985)
**[[கைநாட்டு (திரைப்படம்)|கைநாட்டு]]* (1988)
**[[மைனர் மாப்பிள்ளை]]* (1996)

### கதை, வசனம் எழுதிய படங்கள்
**[[புதிய பூமி]]* (1968)
**[[அன்னையும் பிதாவும்]]* (1969)
**[[எங்க மாமா]]* (1970)
**[[குமரி கோட்டம்]]* (1971)
**[[தங்கைக்காக]]* (1971)
**[[கனிமுத்து பாப்பா]]* (1972)
**[[காசி யாத்திரை]]* (1973)
**[[நீதியின் நிழல்]]* (1985)
**[[பேர் சொல்லும் பிள்ளை]]* (1987)
**[[மனிதன் (1987 திரைப்படம்)|மனிதன்]]* (1987)
**[[மின்சார கனவு]]* (1997)

### தயாரித்த படங்கள்
**[[சுடரும் சூறாவளியும்]]* (1971)
**[[ராஜபார்ட் ரங்கதுரை]]* (1973)
**[[பெத்த மனம் பித்து]]* (1973)

## மேற்கோள்கள்

## வெளி இணைப்புகள்
*

பகுப்பு:வாழும் மக்கள்
பகுப்பு:1951 பிறப்புகள்
பகுப்பு:தமிழ்த் திரைப்பட இயக்குநர்கள்
பகுப்பு:தமிழ்த் திரைப்படத் தயாரிப்பாளர்கள்
பகுப்பு:தமிழ்த் திரைப்படக் கதை, திரைக்கதை, வசன எழுத்தாளர்கள்
பகுப்பு:யாழ்ப்பாண மாவட்ட மக்கள்
பகுப்பு:இந்தியத் திரைப்பட இயக்குநர்கள்
பகுப்பு:தமிழ்நாட்டுத் திரைக்கதை எழுத்தாளர்கள்
ம. பெ. சீனிவாசன்

**மபெசீ** என்று பரவலாக அறியப்பெறும் பேராசிரியர் **ம. பெ. சீனிவாசன்** (பிறப்பு: 16 ஆகத்து 1943) தமிழறிஞரும் முன்னாள் தமிழ்ப் பேராசிரியரும் ஆவார்.

சிவகங்கையை அடுத்துள்ள சேந்திஉடையநாதபுரம் என்னும் சிற்றூரிற் (1943) பிறந்தவர். பெற்றோர் ம.பெரியசாமி – சிட்டாள். பொருளியல் பட்டப்படிப்புக்குப் பின்னர், பட்டமேற்படிப்பில் மதுரைத்தியாகராசர் கல்லூரியில் தமிழ்பயின்று, கல்லூரி ஆசிரியராக 34 ஆண்டுகள் பணியாற்றி ஓய்வு பெற்றுள்ளார்.

## தமிழ்ப் பணியும் விருதுகளும்
ஆழ்வார்களின் அருளிச் செயல்களையும் வியாக்கியானம் எனப்பெறும் பேருரைகளையும் விரும்பிக்கற்றவர். அத்துறையில் 'முனைவர்' பட்டம் பெற்றிருப்பதோடு, பல நூல்களையும் எழுதியிருக்கிறார். திறனாய்வு, ஒப்பீடு, தனிவரைவு (Monograph), வாழ்க்கை வரலாற்று இலக்கியம் , உரைவிளக்கம், தொகுப்பு  (Compilation), பதிப்பு என பல வகைப்பாடுகளில் அமைந்த நூல்கள்

2012
சேக்கிழார் ஆராய்ச்சி மையம் வழங்கிய விருது, சென்னை.
|நூல்: கம்பனும் ஆழ்வார்களும்|

2015
வள்ளல் சடையப்ப விருது, மதுரை கம்பன் கழகம் மதுரை.
|நூல்: கம்பனும் ஆழ்வார்களும்|

2011
டாக்டர் மு வ இலக்கிய நினைவு பரிசு, கவிதை உறவு அமைப்பு சென்னை. 
|நூல்: ஆழ்வார்களும் தமிழ் மரபும்|

## நூல்கள்

## மேற்கோள்கள்

நூல்களை தேடுங்கள்
http://www.noolulagam.com/?s=%E0%AE%AE.%E0%AE%AA%E0%AF%86.+%E0%AE%9A%E0%AF%80%E0%AE%A9%E0%AE%BF%E0%AE%B5%E0%AE%BE%E0%AE%9A%E0%AE%A9%E0%AF%8D&si=2

சீனிவாசன், ம.பெ புத்தகங்களுக்குத் தமிழியலில் வெளியான மதிப்புரைகள்]
http://www.ulakaththamizh.org/JOTSsearchBooks2.aspx?word=%E0%AE%9A%E0%AF%80%E0%AE%A9%E0%AE%BF%E0%AE%B5%E0%AE%BE%E0%AE%9A%E0%AE%A9%E0%AF%8D,%20%E0%AE%AE.%E0%AE%AA%E0%AF%86

ஆசிரியர் தமிழ் அறிஞர் ம .பெ .சீனிவாசன் ! நூல் விமர்சனம் கவிஞர் இரா .இரவி
https://groups.google.com/forum/?nomobile=true#!topic/theyva-thamizh/0obkQLL1Em0

OPAC Online Public Access Catalogue http://opac.lib.seu.ac.lk/cgi-bin/koha/opac-search.pl?q=au:%22%E0%AE%9A%E0%AF%80%E0%AE%A9%E0%AE%BF%E0%AE%B5%E0%AE%BE%E0%AE%9A%E0%AE%A9%E0%AF%8D,%20%E0%AE%AE.%E0%AE%AA%E0%AF%86.%22

Dinamalar
http://books.dinamalar.com/books_main.asp?ty=1&apid=6279

பகுப்பு:தமிழறிஞர்கள்
பகுப்பு:1943 பிறப்புகள்
பகுப்பு:வாழும் மக்கள்
தளவானூர் குடைவரைக் கோயில்

**தளவானூர் குடைவரைக் கோயில்** (*Thalavanur cave temple*) அல்லது **சத்ருமல்லேசுவரர் கோவில்** (*Satrumalleswarar Temple*) தமிழ்நாடு, விழுப்புரம் மாவட்டத்தில் உள்ள  செஞ்சி – மண்டகப்பட்டு எனும் ஊர்களுக்கு இடையே அமைந்த தளவானூரில் அமைந்துள்ளது.

## வரலாறு
தளவானூரில் அமைந்துள்ள ஒரு குடைவரைக் கோவில் ஆகும். இக்கோவில் பல்லவ மன்னன் முதலாம் மகேந்திரவர்மனால் கட்டப்பட்டது. தெற்கு முகமாக 32 அடி நீளத்தில் தரைமட்டத்திலிருந்து 3.5 அடி உயரத்தில் அமைக்கப்பட்டுள்ளது.
## கட்டிடக்கலை
தளவானூருக்கு வடக்கே பஞ்ச பாண்டவர் மலையில் சத்ருமல்லேசுவரர் கோவில் உள்ளது
இக்கோவிலின் முகப்பில் இரு துவாரபாலகர்கள் சிலை அமைக்கப்பட்டுள்ளது இவை ஒரே மாதிரி அமைப்பில் காணப்படாமல் கோவிலின் வலதுபுறத்தில் உள்ள துவாரபாலகர் வலதுகையை இடுப்பில் வைத்தவாறும் இடதுகையை மேலே உயர்தியவாறும் உள்ளார்,கோவிலின் இடதுபுறத்தில் உள்ள துவாரபாலகர் வலதுகையை கீழே தடி மீது தொங்கவிட்டவாறும் இடதுகையை இடுப்பில் வைத்தவாறும் உள்ளார்.
தூண்கள்மீது ஒருவகை தோரணம் செதுக்கப்பட்டுள்ளது.அதன் பெயர் திருவாசி ஆகும்.
அதன் இரு பக்கங்களில் உள்ள மீன்களின் வாயிலிருந்து கிளம்பி நடுவில் உள்ள ஒரு சிறு மேடையில் கலக்கிறது. அம்மேடை மீது சிறிய இசைவாணர் சிலை உள்ளது.மகர மீன்கள் கழுத்து மீது இசைவாணர் இருக்கின்றனர்,திருவாசியில் இரண்டு வளைவுகள் காணப்படுகிறது அது ...இரட்டை திருவாசி... ஆகும்.

## கல்வெட்டு
கோவிலின் உள்ளறை குகைவாயிலை நோக்காதுஇடதுபுறமாக இருக்கின்றது,குகை தெற்கு முகமாகவும்,கொவிலின் உள்ளறை கிழக்கு நோக்கியும் அமைந்துள்ளது.உள்ளறையின் முன்பு இரு தூண்கள் உள்ளது இடது புறதூநில் கல்வெட்டு உள்ளது அது தமிழ் மற்றும் வடமொழி பாட்டாகும்.
இக்குடைவரைக் கோயிலின் மேல்புறத்தில் சமணர் படுகைகள் உள்ளது. இக்குடைவரைக் கோயில் இந்தியத் தொல்லியல் ஆய்வகத்தின் பராமரிப்பில் உள்ளது.

## மேற்கோள்கள்

*
## வெளி இணைப்புகள்
* 

பகுப்பு:தமிழகத்துக் குடைவரைகள்
பகுப்பு:விழுப்புரம் மாவட்டத்திலுள்ள சிவன் கோயில்கள்
பகுப்பு:தமிழக தொல்லியற்களங்கள்
பஞ்சாபில் கபடி

thumb|கபடிப் போட்டி (பிம்பர்)
thumb|வட்டாரப் பாணி கபடித் திடல்

**பஞ்சாபி கபடி** *(Punjabi Kabaddi)* (பஞ்சாபி: ਪੰਜਾਬੀ ਕਬੱਡੀ), காவுட்டி ()எனவும் வழங்கப்படும். இது பஞ்சாப் வட்டாரத்தில் நடத்தப்படும் உடல்தொடும் விளையாட்டு ஆகும். இது பின்வருபவற்றைக் குறிப்பிடும்:

* பஞ்சாபில் விளையாடப்படும் பலவகைப் பாணிகள்;
* பஞ்சாப் வட்டாரப் பாணி. இது மாநில, பன்னாட்டு அளவில் விளையாடப்படுகிறது.

## பெயர்
கபடி எனும் சொல் பஞ்சாபி மொழியின் காவுட்டி () எனும் சொல்லில் இருந்து தோன்றியதாகும். இது விளையாடும்போது கபடி, கபட்டியென கூவி ஆடப்படும். இது "காட்டா" (பசுங்கன்று) (), "வட்டி" (வெட்டு) () ஆகிய சொற்கள் இணைந்து தோன்றியதால் காபட்டி எனவானதாகும்.

## வட்டார விளையாட்டுப் போட்டிகள்
பஞ்சபில் 1,000 க்கும் மேற்ப்ட்ட கபட்டி விளையாட்டுப் போட்டிகள் நட்த்தப்படுகின்றன. அவற்ரில் சில கீழே தரப்படுகின்றன.
* உரூர்க்கா கலன் கபடி விளையாட்டுப் போட்டி
*உதாம் சிங் கபட்டிக் கோப்பை, கபர்த்தாலா, வில்-பாட்டு திங்கா மாவட்டம்
* பாபா அசுத்தானா சிங் கபட்டி விளையாட்டுப் போட்டி, கபர்த்தாலா வில்-கிரண்வாலி மாவட்டம்
*அகிம்பூர் கபட்டி விளையாட்டுகள். (அகிம்பூர் நவன்சாகிர் மாவட்ட்த்தில் உள்ல ஓர் ஊராகும்)
* மவுத்தாடா கலன் கபடி விளையாட்டுப் போட்டி.
* சாந்த் மகாராஜ் சிங் ஜி இராரா சாகிபு  கபடி விளையாட்டுப் போட்டி

## இவற்றைப் பார்க்கவும்
* சடுகுடு

## வெளி இணைப்புகள்
* Amateur Circle Kabaddi Federation of India http://kabaddicircle.com/

## மேற்கோள்கள்

பகுப்பு:சடுகுடு
பகுப்பு:இந்தியப் பஞ்சாபில் விளையாட்டு
பகுப்பு:பாக்கித்தானில் விளையாட்டு
இந்தியாவில் கபடி

**[[சடுகுடு]]** அல்லது **கபடி** என்பது இந்தியாவில் ஊரக மக்களால் விளையாடப்படும் பரவலான விளையாட்டாகும். இது போர்ப்பயிற்சிக்காகவும் பொழுதுபோக்காகவும் குழுக்கள் உடற்தொட்டு ஆடும் விளையாட்டாகும்.

## மேலும் காண்க
* பஞ்சாபில் கபடி

## மேற்கோள்கள்

[[பகுப்பு:சடுகுடு]
கருமண்டபம் இளங்காட்டு மாரியம்மன் கோயில்

**கருமண்டபம் இளங்காட்டு மாரியம்மன் கோயில்** என்பது திருச்சிராப்பள்ளி மாநகரின் பகுதியாக உள்ள கருமண்டபத்தில் அமைந்துள்ள கோயிலாகும். 

## தல வரலாறு
தஞ்சாவூர் அருகேயுள்ள இளங்காடு எனும் ஊரில் மாரியம்மன் இருந்தார். அவ்வூரில் தன்னுடைய ஊரில் சரியான இடமின்றி இருந்ததால் மூத்த சகோதரியான சமயபுரம் மாரியம்மனிடம் முறையிட்டாள், சமயபுரத்தாள் பழநிக்குச் செல்லும் பக்தர்கள் காவடி ஏந்திச் செல்வார்கள். அவர்களுடன் செல், காளியும், ஒன்டி கருப்பும் உன்னை வழிமறிக்கும் பகுதியில் தங்கிடு என்றாள். திருச்சிராப்பள்ளி அருகே கருமண்டத்திற்கு வந்தபோது, காளியும், ஒன்டி கருப்பும் வழி மறைத்தனர். எனவே அவ்விடத்திலேயே இளங்காட்டு மாரியம்மன் கோயில் கொண்டார்,

கிழக்கினை நோக்கிய கற்கோயிலாக இது அமைந்துள்ளது. வாசலின் அருகே கருப்பண்ணசாமி குதிரை வாகனத்தின் மேலும், மேற்கு பிரகாரத்தில் பிள்ளையார், நாகர்கள் சன்னதியும் அமைந்துள்ளன. வடக்கு பிரகாரத்தில் விஷ்ணு துர்க்கையின் சன்னதி அமைந்துள்ளது. வடகிழக்கில் நவகிரகத்திற்கு மண்டபம் அமைக்கப்பட்டுள்ளது.
இளங்காட்டு மாரியம்மன் நான்கு கரங்களுடன் உள்ளார்.

## விழாக்கள்
* வைகாசி மாதம் வளர்பிறை முதல் ஞாயிறு அன்று பத்துநாள் திருவிழா தொடங்குகிறது.
* ஆடிப்பூரம்

## சிறப்பு
இங்கு ஆடிப்பூரம் அன்று ஒரு லட்சம் வளையல்களால் அம்மனுக்கு அலங்காரம் நடைபெறுகிறது. மூன்று நாட்களுக்குப் பின்பு இந்த வளையல்கள் பக்தர்களுக்கு பிரசாதமாக தரப்படுகின்றன.

## ஆதாரங்கள்


பகுப்பு:திருச்சிராப்பள்ளி மாவட்டத்திலுள்ள அம்மன் கோயில்கள்
பகுப்பு:தமிழ்நாட்டிலுள்ள மாரியம்மன் கோயில்கள்
வண்டாம்பாளை மகாமாரியம்மன் கோயில்

**வண்டாம்பாளை மகாமாரியம்மன் கோயில்** என்பது திருவாரூர் மாவட்டத்தில் வண்டாம்பாளை கிராமத்தில் அமைந்துள்ள அம்மன் கோயிலாகும்.  இக்கோயிலில் அருகருகே கருப்பாயி அம்மன், பேச்சியாயி அம்மன் ஆகிய தெய்வங்களின் சன்னதிகள் அமைந்துள்ளன. 

குழந்தை இல்லாத தம்பதிகள் இக்கோயிலிலுள்ள கருப்பாயி அம்மனை வணங்குகிறார்கள். இச்சன்னதியில் அம்மனின் காலடியில் அரசி மற்றும் மஞ்சள் வைத்து பூசித்து தரப்படுகிறது. இந்த அரசியை உலையில் உணவுக்காக இடும் அரிசியோடு இணைத்து சோறாக்கி உண்கிறார்கள். மஞ்சளை அரைத்துப் பூசி வருகிறார்கள். இவ்வாறு செய்தால் ஒரு மண்டலத்தில் குழந்தை உருவாகும் என்பது நம்பிக்கையாகும். 

## சன்னதிகள்
இக்கோயிலில் கருப்பாயி அம்மன், பேச்சியாயி அம்மன் ஆகிய தெய்வங்கள் வடக்கு நோக்கி அமைந்துள்ளன. கருப்பாயி அம்மன் குழந்தையுடன் உள்ளார். கல்லுடயான் சாமி, யானை மீது அமர்ந்திருக்கும் கருப்பண்ணசாமி ஆகிய தெய்வங்களும் இக்கோயிலில் உள்ளன. மகா மண்டபத்தின் இடது பக்கத்தில் காத்தவராயன் - ஆர்யமாலா - பொம்மி, தொட்டிக்கட்டி, சின்னான் போன்ற சிறு தெய்வங்களும் அமைந்துள்ளன.

## திருவிழாக்கள்
சித்திரை மாதம் பௌர்ணமிக்கு பத்து நாட்கள் முன்பு இக்கோயிலில் திருவிழா தொடங்குகிறது.

## ஆதாரங்கள்


பகுப்பு:திருவாரூர் மாவட்டத்திலுள்ள அம்மன் கோயில்கள்
நிரங்காரிகள்

**நிரங்காரிகள்** (Nirankari)  (,  உருவமற்ற இறைக் கொள்கை உடைய சீர்திருத்த கருத்துக்கள் கொண்ட சீக்கிய சமயத்தின் ஒரு உட்பிரிவினர் ஆவார்.

## தோற்றம்
குரு நானக்கின் போதனை அடிப்படையில் உருவான, பாபா தயாள் சிங்கின் கருத்துக்களை தொகுத்து பாபா தர்பார் சிங் என்பவர் தற்கால பாகிஸ்தானின் இராவல்பிண்டி நகரத்தில் நிரங்காரி சீக்கியப் பிரிவை உருவாக்கினார்.
நிரங்காரி சீக்கிய சமய பிரிவின் தலைவரான சாகிப் இரத்தாஜி (1870-1909)  காலத்தில் சில ஆயிரம் நிரங்காரிகள் இருந்தனர்.

பிரித்தானிய ராஜ் காலத்தில் நிரங்காரி சீக்கிய பிரிவினர்கள் ஓரங்கட்டப்பட்டனர்.
நிரங்காரிகளால் 1929இல் சந்த் நிரங்காரி இயக்கம் துவக்கப்பட்டது.  குரு கிரந்த் சாகிப்பிற்குப் பின்னர், தற்போது வாழும் சீக்கிய குருவின் மீது நிரங்காரிகள் நம்பிக்கை வைத்தனர். நிரங்காரிகள் இதனை தங்களுக்கென தனிப்பட்ட சிறப்பான ஆன்மீக இயக்கமாக வளர்த்தனர். 1947 இந்தியப் பிரிவினையின் போது இராவல்பிண்டியில் இருந்த நிரங்காரிகளின் தலைமையகம் பாகிஸ்தான் நாட்டவர்களால் சிதைக்கப்பட்டதால், நிரங்காரிகளின் தலைமையகத்தை விடுதலை இந்தியாவில் நிறுவினர்.

## வரலாறு
சீக்கியப் பேரரசர் ரஞ்சித் சிங் ஆட்சி காலத்தில், பஞ்சாப் பகுதியின் வடமேற்கு பகுதியில் வாழ்ந்த சீக்கியர்கள், குரு கிரந்த சாகிப்பை மீள்நோக்கு முகமாக, குரு நானக்கின் உபதேசங்களின் அடிப்படையிலும் மற்றும் *பாபா தயாள் சிங்கின்*   கருத்துகளின் தொகுப்பின் அடிப்படையிலும், **பாபா தர்பாரா சிங்**  என்பவரால் நிரங்காரி சீக்கிய சமயப் பிரிவு ராவல்பிண்டியில் 1890களில்  தோற்றுவிக்கப்பட்டது. பின்னர் *சாகிப் இரத்தாஜி*   என்பவர் நிரங்காரி இயக்கத்தில் கால்சா உணர்வை முன்னிறுத்தினார்.

நிரங்காரிகளின் நான்காம் குருவான்   *பாபா குர்தித் சிங்*   காலத்தில், சில நிரங்காரிகள்  *சீக்கிய சபா இயக்கத்தில்*   ஆர்வம் கொண்டனர். சீக்கியத் திருமணங்களின் போது நடைபெறும் பொதுவான சடங்குகளில் எழும் ஐயங்களை நீக்கும் 1909ஆம் ஆண்டு ஆனந்த் திருமணச் சட்டத்திற்கு சீக்கிய நிரங்காரி பிரிவினர் ஆதரித்தனர்.
 
குரு நானக்கின் உபதேசங்களில் பற்று கொண்ட நிரங்காரி இயக்கத்தின் ஐந்தாம் குருவான சாகிப் ஹர சிங் (1877-1971),  தங்கள் நிரங்காரி இயக்கத்தை சீக்கியர்களிடையே அங்கீகாரம் பெற பாடுபட்டார். பின்னர் நிரங்காரிகளிடையே  *உண்மையான நிரங்காரிகள்*   என்றும் **சந்த் நிரங்காரி இயக்கம்** என இரண்டாக பிளவு பட்டது.   வாழும் குருவை போற்றிய சந்த் நிரங்காரி இயக்கத்தை, 1978ஆம் ஆண்டில் அகால் தக்த் அவையால் சீக்கிய சமூகத்திலிருந்து விலக்கி வைக்கப்பட்டது.

## பின்பற்றுபவர்கள்
1891-ஆம் மக்கள் தொகை கணக்கெடுப்பின் படி, 14,001 இந்துக்கள் மற்றும்  46,610  சீக்கியர்கள் நிரங்காரி சீக்கிய சமயத்தை பின்பற்றினார்கள்.

## கொள்கைகள்
# உருவமற்ற இறைவனை வழிபடுதல்.
# உருவமுடைய தெய்வங்களை ஒதுக்கி வைத்தல்.
# வேத சடங்குகள், விழாக்கள் மற்றும் நம்பிக்கைகளை மறுத்தல். எடுத்துக்காட்டாக  தீர்த்த யாத்திரை மேற்கொள்வதை மறுத்தல்; இறந்தவர் உடலை இந்துக்கள் போன்று எரிக்காமலும்; இசுலாமியர் போன்று புதைக்காமலும், ஆற்றில் எறிந்துவிடுவார்கள்.
# மாமிசம், மது, புகையிலைப் பொருட்களை மறுத்தல்
# ஜோதிடம் பார்பதை மறுத்தல்.

## மேற்கோள்கள்

பகுப்பு:சீக்கியம்
பொன்னையா பொன்லிங்கேசுவரர் கோயில்

**பொன்லிங்கேசுவரர் கோயில்** ஈரோடு மாவட்டம் பவானி அருகேயுள்ள பொன்னையா நகரில் அமைந்துள்ளது. மூலவர் பொன்லிங்கேசுவர் என்றும், அம்பிகை பொற்றாமரைச் செல்வி என்றும் அழைக்கப்படுகிறார், இத்தலத்தில் ஆறு தலமரங்கள் உள்ளமையும், வெள்ளிக்கிழமைகளில் அம்மனுக்கு ஊஞ்சல் உற்வசம் நடப்பதும் சிறப்பாகும்.

## மேடைவிநாயகர்
இத்தலத்தில் சிறுமேடையமைத்து விநாயகரை மக்கள் வழிபட்டு வந்தனர். அவர்களின் கோரிக்கைகளையும் நிறைவேற்றி வந்துள்ளார். அவர் தன்னுடைய பெற்றோர்களுக்கும் சிலைகள் அமைத்து வழிபாடு செய்ய வேண்டுமென கேட்டுக்கொண்டாராம். அதனால் மக்கள் சிவபெருமான் மற்றும் உமைக்கு சிலைகள் அமைத்து வழிபாடு செய்துள்ளனர்.

## சன்னதிகள்
இக்கோயிலில் ஆஞ்சநேயர், ரங்கநாதர், வள்ளி தெய்வானை உடனுரை கல்யாண சுப்பிரமணியர், பைரவி, சாமுண்டி, துர்கை மற்றும் வன்னிமர பிரம்மா ஆகியோர் சன்னதிகள் உள்ளன. 

## சிறப்பு
விரும்பியபடி திருமணம் நடக்க இத்தலத்தில் அம்பிகையை வழிபடுகின்றனர். அவ்வாறு திருமணம் நிறைவேறியதும் திருமண அழைப்பிதழ்களை இங்குவந்து தொங்க விடுகின்றார்கள்.
திருவையாத்தி, வில்வம், பஞ்சவில்வம், இலந்தை, வன்னிமரம், மாவலிங்க மரம் என ஆறு தலமரங்கள் உள்ளன.

## விழாக்கள்
சிவராத்திரி
ஐப்பசி அன்னாபிசேகம்
திருக்கார்த்திகை
திருவாதிரை
நவராத்திரி
மாத பிரதோசம்
கார்த்திகை
பொற்றாமைச் செல்விக்கு ஊஞ்சல் வழிபாடனது வெள்ளிக்கிழமைகளிலும் நடைபெறுகிறது.

## ஆதாரங்கள்


பகுப்பு:ஈரோடு மாவட்டத்திலுள்ள சிவன் கோயில்கள்
பகத் சிங் அருங்காட்சியகம், கட்கர் காலன்

**பகத் சிங் அருங்காட்சியகம்** (*Bhagat Singh Museum*) எனப்படும் இந்த அருங்காட்சியகம், இந்திய பஞ்சாப் மாகாண சாகித் பகத் சிங் நகர் மாவட்டத்தின் (*முன்பு நவான்ஷாகர் மாவட்டம் (Nawanshahr district*) பக்வாரா சாலையில் உள்ள 'கட்கர் காலன்' (*Khatkar Kalan*)  என்னும் கிராமத்தில் அமைந்துள்ளது. இந்த அருங்காட்சியகம் இக்கிராமத்திலுள்ள இந்தியாவின் விடுதலைப் போராட்ட வீரரும் இந்திய விடுதலை இயக்கத்தில் ஒரு முக்கிய புரட்சியாளருமான சாகித் பகத் சிங் என்பவரின் மூதாதையர்கள் வாழ்ந்த வீட்டில் அவரது நினைவு அருங்காட்சியமாக அமைந்துள்ளது.

## துவக்கம்
இந்த அருங்காட்சியகம், 1981-ம் ஆண்டு மார்ச் 23-ம் நாள் துவங்கப்பட்டதாகும். மேற்குறிப்பிட்ட இந்த நாள், சாகித் பகத் சிங் அவர்களின் ஐம்பதாவது நினைவு நாள் என்பது குறிப்பிடத்தக்கது.

## சான்றாதாரங்கள்

பகுப்பு:பஞ்சாப் (இந்தியா) அருங்காட்சியகங்கள்
பகுப்பு:சாகித் பகத் சிங் நகர் மாவட்டம்
வீரக்குடி முருகய்யனார் கோவில்

**முருகய்யனார் கோயில்** என்பது விருதுநகர் மாவட்டம் நரிக்குடிக்கு அருகேயுள்ள வீரக்குடியில் அமைந்துள்ளது.  

இக்கோயின் மூலவர் வள்ளி தெய்வானை உடனுறை முருகைய்யா உள்ளார். இத்தல மூலவர் பாம்பின் மீது அமர்ந்தவாறு உள்ளது சிறப்பாகும். கண்மாய்க் கரையில் இக்கோயில் அமைந்ததால் கரைமேல் முருகன் என்று அழைக்கப்படுகிறார்.

## தல வரலாறு
வீரக்குடியிலிருந்து பாலினை வியாபார்ததிற்கு எடுத்துச் செல்லும் பெண்மணி இருந்தார். அவர் கண்மாய்க் கரை வழியாய் செல்லும் போது வள்ளிக் கொடியில் கால் இடறி பால் சிந்தியது. தற்செயலாக நடந்தது என்று நினைத்து வி்ட்டுவிட்டாள், ஆனால் இது தொடர்ந்து நிகழ்ந்தது. அதனால் தனது வியாபாரம் அழிந்து போவதைக் கண்டு கோபத்தால் ஒரு கோடரியை வைத்து அக்கொடியை வெட்டினாள். அதிலிருந்து ரத்தம் பீரிட்டுவர பயந்து ஊருக்குள் ஓடினாள். அங்கிருந்தவர்களின் துணையோடு அவ்விடத்திற்கு வந்தாள், அக்கூட்டத்திலிருந்த பெரியவர் அங்கு தோண்டிப் பார்க்கும் படி கூற அங்கு முருகன் சிலை கிடைத்தது. அதனை முறையாக வழிபட ஆலயம் அமைத்தனர்.

## சிறப்பு
வல்லிக் கொடியிலிருந்து ரத்தம் வந்த இடத்தினை வீரத்திடல் என்று அழைக்கின்றனர். அங்குள்ள மண் ரத்த நிறத்தில் காணப்படுகிறது.

## ஆலய தோற்றம்
இக்கோயில் கிழக்கு நோக்கியபடி அமைக்கப்பட்டுள்ளது. வாயிலுக்கு எதிரே மயில் வாகன மண்டபமும், எண்ணற்ற சன்னதிகளும் அமைந்துள்ளன.

## சந்நதிகள்
நொண்டி சோணை, அரிய சுவாமி, கருப்பண்ண சாமி, செல்வவிநாயகர், சங்கிலி கருப்புசாமி, மருதுபாண்டியர்,பத்திர காளியம்மன், ஆதி பூசாரி, பெரிய கருப்பு, இருளப்ப சாமி, ராக்காச்சி அம்மன், இருளாயி அம்மன், பேச்சியம்மன், லாட சன்னாசி, அக்னி வீரபத்திரசாமி, முத்துக்கருப்பசாமி, பெருமாள், மகாலட்சுமி, அரசமர விநாயகர் போன்ற சன்னதிகளும் கோயிலில் அமைந்துள்ளன.

மயில் வாகன மண்டபம் இக்கோயிலில் அமைந்துள்ளது.

## ஆதாரங்கள்

பகுப்பு:விருதுநகர் மாவட்டத்திலுள்ள கிராமக் கோயில்கள்
முருங்கத்தொழுவு பிரம்மலிங்கேசுவரர் கோயில்

**முருங்கத்தொழுவு பிரம்மலிங்கேசுவரர் கோயில்** என்பது ஈரோடு மாவட்டம், சென்னிமலை-அரசலூர் சாலையில் அமைந்துள்ள முருங்கத்தொழுவு என்ற கிராமத்தில் அமைந்துள்ள சிவாலயமாகும்.  இச்சிவாலயம், முருகன் மற்றும் பிரம்மனால் வழிபடப்பட்டதாகும். இத்தலத்தின் மூலவர் பிரம்மலிங்கேசுவரர் என்றும், அம்பிகை வடிவுள்ள மங்கை என்றும் அழைக்கப்படுகிறார்.

இக்கோயிலில், கிபி 1291ல் சுந்தரபாண்டிய மன்னர் திருப்பணி செய்தமைக்கு சான்றாகக் கல்வெட்டுப் பதிவு கண்டறியப்பட்டுள்ளது.

இக்கோயிலில் சிவபெருமானை பிரம்மன் வணங்கியுள்ளார். அதனால் பிரம்மா வழிபட்ட சிவாலயங்களுள் இந்த சிவாலயமும் ஒன்றாக உள்ளது. இக்கோயிலின் தீர்த்தகுளம் பிரம்ம தீர்த்தம் என்று அழைக்கப்படுகிறது. இத்தீர்த்தில் முருகப்பெருமான் நீராடி வந்து சிவபெருமானை வழிபட்டுள்ளார். அதனால் இவ்விடத்திற்கு முருகத்தொழுவு என்று பெயரேற்பட்டது.

## சன்னதிகள்
அர்த்த மண்டபத்தில் விநாயகரும், மகா மண்டபத்தில் நந்தி மற்றும் நால்வர் சன்னதிகளும் உள்ளன. துர்க்கை, பிரம்மா, லிங்கோத்பவர், தட்சிணாமூர்த்தி, நர்த்தன கணபதி ஆகியோர் கோட்டத்தில் இடம் பெற்றுள்ளனர். 

இத்தலத்தின் மூலவரான பிரம்மலிங்கேசுவரர் ருத்ராட்சப் பந்தலின் கீழ் சுயம்புவாக அருள்பாலிக்கிறார். மூலவருக்கு தெற்கே  வடிவுள்ள மங்கை அம்மன் சன்னதி உள்ளது. வெளிச்சுற்றில் கன்னிமூல கணபதி, சிவசூரியன், சந்திரன், வள்ளி, தெய்வானை உடனுறை முத்துக்குமார சுப்பிரமணியர், சண்டிகேசுவரர், நவகிரகங்கள், சனீசுவரர் மற்றும் காலபைரவர் ஆகிய துணைத் தெய்வங்களுக்கான சன்னதிகள் அமைந்துள்ளன. 

இக்கோயின் ஈசான்ய மூலையில் பிரம்மத் தீர்த்தக் கிணறு உள்ளது. இக்கோயிலின் தலவிருட்சம் வில்வமாகும்.

## சிறப்பு
இத்தலத்தில் பங்குனி மாதம் 20ம் தேதியிலிருந்து 24ம் தேதி வரையான நான்கு நாட்களிலும் சூரிய ஒளி மூலவரின் மேல் விழுகிறது. இந்நிகழ்வு மாலை நேரத்தில் நடக்கிறது.

## விழாக்கள்
* சிவராத்திரி
* மார்கழி திருவாதிரை
* நவராத்திரி
* ஆடி வெள்ளிக்கிழமை
* ஆடி அமாவாசை
* கார்த்திகை சோமாவாரம்
* பங்குனி முதல் சோமாவாரம்
* கடைசி சோமாவாரம்
* சித்திரை வருடப் பிறப்பு
* ஐப்பசி அன்னாபிசேகம்

## ஆதாரங்கள்


பகுப்பு:ஈரோடு மாவட்டத்திலுள்ள சிவன் கோயில்கள்
வல்லப சித்தர்

**வல்லப சித்தர்** என்பவர் ஒரு சித்தராவார். இவர் சிவபெருமானின் அம்சமாக கருதப்படுகிறார். மதுரைக்கு அருகேயுள்ள திருப்புவனம் எனும் ஊரில் வாழ்ந்து வந்த பொன்னனையாள் எனும் பெண்மணிக்கு இவர் உதவியுள்ளார்.

பொன்னனையாள் திருப்புவனத்தில் வாழ்ந்து வந்தார். அங்குள்ள சிவாலயத்தின் மூலவர் பூவனநாதரை லிங்கரூபம் அல்லாது உற்சவர் கோலத்தில் சிலைவடிக்க ஆசைப்பட்டார். அந்த ஊரிலுள்ள சிவாலயத்திற்கு வருவோர்களுக்கு அன்னதானம் அளிக்கும் பணி்யை  செய்துவந்தார். ஒரு நாள் அன்னதானம் ஏற்க வந்த கூட்டத்தினரில் ஒருவர் மட்டும் ஏதும் உண்ணாது இருப்பதை அறிந்தார். அந்த மனிதரிடம் ஏன் உணவினை ஏற்கவில்லை என வினாவினார். உணவிடும் நபர்கள் கவலையில் இருந்தால் தான் அன்னதானத்தினை ஏற்க முடியாது எனவும், என்ன காரணத்தினால் இவ்வாறு சோகமாக உள்ளீர்கள் எனவும் அவர் வினாவினார்.

பூவனநாதரை உருவத்தில் வழிபட சிலையமைக்க இயலவில்லை என பொன்னனையாள் தெரிவித்தார். அதற்கு சித்தர் அவரிடமுள்ள பாத்திரங்களை அன்றிரவு நெருப்பில் போட்டால், அந்த பாத்திரங்களின் எடையில் பாதியாக தங்கம் கிடைக்குமென கூறினார். அதற்காக பாத்திரங்களில் திருநீற்றினை இட்டார். அந்த சித்தர் சொன்னத்தைப் போல நெருப்பில் இட்டு பாதியாக கிடைத்த தங்கத்தை வைத்து பூவனநாதரின் தங்க சிலையை பொன்னனையாள் உருவாக்கினார். அந்தச் சித்தரை காண மதுரைக்கு சென்றார்.

மதுரை மீனாட்சியம்மன் கோயிலின் பிரகாரத்தில் உள்ள துர்க்கை சன்னிதிக்கு அருகே இந்த வல்லப சித்தருக்கு சன்னதியுள்ளது.

## ஆதாரங்கள்


பகுப்பு:சித்தர்கள்
மேற்கு பஞ்சாப்

**மேற்கு பஞ்சாப்** (West Punjab), 1947 முதல் 1955 முடிய பாக்கித்தான் நாட்டின் முன்னாள் மாகாணங்களில் ஒன்றாகும். இதன் தலைநகராக லாகூர் நகரம் இருந்தது. 1,60,622 சதுர கிலோ மீட்டர் பரப்பளவு கொண்ட மேற்கு பஞ்சாப் மாகாணத்தில் முன்னாள் பகவல்பூர் சமசுதானம் தவிர்த்த தற்கால இசுலாமாபாத் மற்றும் பஞ்சாப் பகுதிகள் அடங்கியிருந்தன. 

மேற்கு பஞ்சாப் லாகூர், சர்கோதா, முல்தான், இராவல்பிண்டி என நான்கு வருவாய்க் கோட்டங்களைக் கொண்டிருந்தது. 

## எல்லைகள்
மேற்கு பஞ்சாப்பின் கிழக்கில் இந்தியாவின் கிழக்கு பஞ்சாப் பகுதியும், தெற்கில் பகவல்பூர் சமசுதானமும், தென்மேற்கில் சிந்து மாகாணம் மற்றும் பலுசித்தானும், வடமேற்கில் கைபர் பக்துன்வாவும், வடகிழக்கில் ஆசாத் காசுமீரும்  எல்லைகளாக இருந்தது..

## வரலாறு
பிரித்தானிய அரசு ஆட்சியாளர்கள் பஞ்சாப் பகுதியை, இசுலாமியர்கள் அதிகம் வாழ்ந்த பகுதியை மேற்கு பஞ்சாப் என்றும், சீக்கியர்கள் மற்றும் இந்துக்கள் அதிகம் வாழ்ந்த பகுதியை கிழக்கு பஞ்சாப் என இரண்டாக பிரித்தனர். இந்திய விடுதலைக்குப் பின்னர் மேற்கு பஞ்சாப் பகுதி பாகித்தானும், கிழக்கு பஞ்சாப் பகுதி இந்தியாவுடனும் இணைக்கப்பட்டது. 1950-ஆம் ஆண்டில் பாகித்தானியர் மேற்கு பஞ்சாப் பகுதியை கலைத்து விட்டு பஞ்சாப் என்று பெயரிட்டனர். பகவல்பூர் சமசுதானத்தை பாகித்தான் பஞ்சாபுடன் இணைத்தனர்.

## மக்கள்
இந்தியப் பிரிவினையின் போது மேற்கு பஞ்சாப் பகுதியில் இசுலாமியர் பெரும்பான்மையின மக்களாகவும், சீக்கியர்கள் மற்றும் இந்துக்கள் சிறுபான்மையின மக்களாகவும் இருந்தனர். மேற்கு பஞ்சாப் பகுதியின் அலுவல் மொழியாக உருது மொழி இருப்பினும், பெரும்பான்மையான மக்கள் பஞ்சாபி மொழி  பேசினர். பஞ்சாபி மொழி எழுதுவதற்கு சாமுகி எழத்துக்களை பயன்படுத்தினர்.

## பஞ்சாபியர்கள் புலம் பெயர்தல்
இந்திய விடுதலையின் போது, இலட்சக்கணக்கான சீக்கியர்கள் மற்றும் பஞ்சாபி இந்துக்கள் மேற்கு பஞ்சாபை விட்டு வெளியேறி, இந்தியாவின் கிழக்குப் பஞ்சாப் பகுதிகளில் குடியேறினர். அதே போன்று கிழக்கு பஞ்சாப் பகுதியில் இருந்த இசுலாமியர்கள் மேற்கு பஞ்சாப் பகுதிகளில் குடியேறினர்.

## ஆட்சி முறை
மேற்கு பஞ்சாப் பகுதியை மக்களால் தேர்ந்தெடுக்கப்பட்ட முதலமைச்சரும்; பாக்கித்தான் அரசின் ஆளுநரும்  ஆகத்து 1945 முதல் 14 அக்டோபர் 1955 வரை ஆண்டனர்.

14 அக்டோபர் 1955-இல் மேற்கு பாக்கித்தான் பகுதி உதயமான போது, மேற்கு பஞ்சாப் மாகாணத்தை கலைத்த காரணத்தால்,  முதலமைச்சர் மற்றும் ஆளுநர் பதவிகள் ஒழிக்கப்பட்டது.   

## இதனையும் காண்க
* கிழக்கு பஞ்சாப்
* பஞ்சாப் பகுதி
* பஞ்சாப், பாகிஸ்தான்
* பஞ்சாப், இந்தியா
* அரியானா

## மேற்கோள்கள்


## வெளி இணைப்புகள்
* Government of Punjab
* Government of Pakistan
* Punjab Provincial Assembly Records 
* Population at 1951 census by Statoids.com

பகுப்பு:பஞ்சாப்
பகுப்பு:பஞ்சாபின் வரலாறு
பகுப்பு:பாக்கித்தான் வரலாறு